ปกติไม่เคยทานยาคุม มีแต่ใช้ถุงยางอนามัยตลอด แต่อยากทานยาคุมร่วมด้วย หลังมีเพศสัมพันธ์ ควรทานเลยไหมคะ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพดี ใช้กันอย่างแพร่หลาย เพราะใช้ง่าย ผลข้างเคียงค่อนข้างน้อย ประจำเดือนมาสม่ำเสมอโดยการเริ่มกินยาคุมนั้น ควรจะเริ่มภายใน 5 วันแรกของการมีประจำเดือนเพื่อให้แน่ใจว่าไม่มีการตั้งครรภ์ หากจะเริ่มช่วงอื่นของเดือน อาจจะต้องยืนยันให้แน่ใจก่อนว่าไม่ตั้งครรภ์ ด้วยชุดตรวจการตั้งครรภ์ทางปัสสาวะให้ผลบวกได้ที่ 10-14 วันหลังปฏิสนธิ และกรณีไม่ได้เริ่มตอนมีประจำเดือน ควรจะกินให้ครบ 7 วันก่อนค่อยมีเพศสัมพันธ์ค่ะและควรกินยาคุมต่อไปอย่างต่อเนื่องจนครบแผง คลาดเคลื่อนวันละไม่เกิน 3 ชั่วโมง อันนี้สำคัญที่สุดค่ะ